Transport for London

Transport for London (TfL) er den offentlige etaten som har ansvar for transportsystemet i London. Etaten gjennomfører byens transportpolitikk og forvalter de transporttjenestene som borgermesteren i London har ansvar for. TfL ledes av et styre utnevnt av borgermesteren, som også er styrets formann. TfL kontrollerer blant annet Londons busser, undergrunnsbane, trikker og elvebåter. Etaten har også ansvar for 580 km med hovedveier, alle byens 4.600 trafikklys og regulerer drosjeindustrien. Den daglige driften av de forskjellige rutene er i all hovedsak overlatt til private operatører, men det er Transport for London som bestiller tjenestene, markedsfører disse, og står for den publikumsrettede informasjonen. Historie Etaten ble opprettet i 2000 som del av Greater London Authority. De fleste funksjonene ble «arvet» av forgjengerorganisasjonen London Regional Transport. Undergrunnsbanen falt ikke under TfL-paraplyen før i 2003, etter at det kontroversielle offentlig–private samarbeidet ble vedtatt. Vedtaket innebærer at vedlikeholdsarbeidet på undergrunnsbanen foretas av privateide aktører, mens det offentlige fremdeles står for den daglige driften av systemet. Avdelingen Public Carriage Office var inntil opprettelsen av TfL underlagt Metropolitan Police. Organisasjon TfL er organisert i tre hovedavdelinger, hver avdeling med ansvar for forskjellige driftsarter og -områder. De tre hovedavdelingene er: London Underground; drift av byens undergrunnsbane (the tube). Undergrunnsnettet er videre delt inn i tre forskjellige driftsenheter: BCV; Bakerloo, Central- og Victoria-linjene JNP; Jubilee, Northern, og Piccadilly-linjene SSR ("Sub-surface Railway"; de grunne linjene); Metropolitan, District, Circle, Hammersmith & City og Waterloo & City-linjene London Rail; ansvar for samordning med togoperatørene som trafikkerer det nasjonale jernbanenettverket ansvar for de regionale jernbanenene London Overground og TfL Rail (driften settes ut på anbud). Docklands Light Railway, lettbanen i Øst-London. Daglig drift utføres av et privateid foretak under kontrakt med Transport for London London Trams; ansvar for Londons trikkedrift. For tiden kun ett nettverk av trikkelinjer; Tramlink, som driftes av et privateid foretak under kontrakt med Transport for London Surface transport; all transport som foregår oppe i dagen og uavhengig av skinner, som; London Buses; ansvar for koordinering og bestilling av busstransport London Dial-a-Ride; tilbyr servicebuss/taxi-kjøring som bestilles og kjører uavhengig av faste traseer og rutetider London River Services; koordinerer passasjertrafikk på Themsen London Streets; ansvar for et nettverk av hovedgater, de såkalte røde rutene London Congestion Charge; byens veiprisingssystem Public Carriage Office; utsteder drosjeløyver Victoria Coach Station; drift av bussterminalen ved Victoria stasjon Cycling Centre of Excellence; promoterer sykling i London Walking; arbeider for bedre fremkommelighet for fotgjengere London Road Safety Unit; arbeider for tryggere veier Community Safety; hindrer sniking på kollektivtrafikken og driver sikkerhetsarbeid om bord på stasjoner og transportmidler i samarbeid med British Transport Police og Metropolitan Police Service Traffic Enforcement; sørger for at trafikk- og parkeringsrestriksjoner blir overholdt på gatene som administreres av London Streets Freight Unit; arbeider med godstrafikk Alle hovedavdelingene og driftsartene har sin egen logo, som er en variasjon av sirkel- og linjelogoen til Transport for London. Referanser Eksterne lenker (en-GB) Offisielt nettsted (en) Transport for London – kategori av bilder, video eller lyd på Commons